《颂古四十四首 其三十三》
宋代·释法泰

格外谈，惊人句，懵懂禅和徒指注。灼然好个佛无光，言下迷宗注自忙。

赖有知音招庆在，譊讹一夏为雌黄。雌黄出，暗写愁肠寄知识。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。